Soũↄ.
54.
Lɛ pↄ́ Davidi dà gↄↄ pↄ́ Zifideↄ gɛ ò Sauluɛ aa mɛ̀ Davidi ulɛa ń bùsuu. 
Lua, ma suaba n tↄ́ yã́i, yã́simanↄ ń n gbãao. 
Lua, ma wabikɛama ma, swã́kpa ma yã'oai. 
Asa buipãleↄ fɛ̀lɛmanↄɛ, gbɛ̃́ pãsĩpiↄ lɛ́ ma wɛ, aali Lua yãdao. 
Lua mɛ́ ma dↄnlɛde ũ, Dii mɛ́ ma wɛ̃nikũna ũ. 
Gbɛ̃́ pↄ́ lɛ́ ma wɛↄ vãi sↄaamá, ǹ ń bãdɛ n náai yã́i. 
Má sa'oma ń ma pↄeãoɛ, má n tↄbↄ Dii, asa ń maa. 
À ma bↄ ma yooyea píi guu, a tò ma tidↄ̀ ma ibɛɛↄla. 
